CELEX: 62015TN0242
Language: el
Date: 2015-05-18 00:00:00
Title: Υπόθεση T-242/15: Προσφυγή της 18ης Μαΐου 2015 — ACDA κ.λπ. κατά Επιτροπής

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/45
            
         Προσφυγή της 18ης Μαΐου 2015 — ACDA κ.λπ. κατά Επιτροπής
   (Υπόθεση T-242/15)
   (2015/C 236/61)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Automobile Club des Avocats — ACDA (Παρίσι, Γαλλία)· Organisation des Transporteurs Routiers Européens — OTRE (Μπορντώ, Γαλλία)· Fédération française des motards en colère — FFMC (Παρίσι)· Fédération française de motocyclisme (Παρίσι)· και Union nationale des automobile clubs (Παρίσι) (εκπρόσωπος: M. Lesage, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να κρίνει παραδεκτή την προσφυγή τους·
            
         
               —
            
            
               να ακυρώσει τη γνώμη SA.38271 της Ευρωπαϊκής Επιτροπής της 28ης Οκτωβρίου 2014 σχετικά με την κρατική ενίσχυση SA.2014/N 38271, για το σχέδιο ωθήσεως των αυτοκινητοδρόμων στο γαλλικό έδαφος, που δημοσιεύθηκε στις 20 Φεβρουαρίου 2015 στην Επίσημη Εφημερίδα της Ευρωπαϊκής Ένωσης (ΕΕΕΕ).
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν πέντε λόγους.
   
               1.
            
            
               Ο πρώτος λόγος αντλείται από το γεγονός ότι το σχέδιο ωθήσεως των γαλλικών αυτοκινητοδρόμων (στο εξής: PRA) συνεπάγεται ευνοϊκή μεταχείριση ειδικώς των εταιριών αποκλειστικής εκμεταλλεύσεως των αυτοκινητοδρόμων με ενίσχυση από κρατικούς πόρους.
            
         
               2.
            
            
               Ο δεύτερος λόγος αντλείται από τον επηρεασμό του ανταγωνισμού εξαιτίας του PRA.
            
         
               3.
            
            
               Ο τρίτος λόγος αντλείται από υπέρμετρη αντιστάθμιση των επιβαρύνσεων που φέρουν οι εταιρίες αποκλειστικής εκμεταλλεύσεως των αυτοκινητοδρόμων, η οποία είναι ασυμβίβαστη με την αποστολή τους γενικού οικονομικού συμφέροντος.
            
         
               4.
            
            
               Ο τέταρτος λόγος αντλείται από φραγμούς στις συναλλαγές μεταξύ των κρατών μελών.
            
         
               5.
            
            
               Ο πέμπτος λόγος αντλείται από τον παράνομο χαρακτήρα των τροποποιήσεων που επήλθαν στο PRA χωρίς νέα κοινοποίηση στην Επιτροπή κατόπιν της γνώμης SA.38271.